《吴江访顾茂伦不值因寄》
清代·大汕

松陵寂寂草芊芊，云掩茅堂一径偏。隔岸桃花开里渡，到门春水缆鱼船。

黄冠应避秦时客，白眼空怀晋代贤。久立还思问童子，笛声吹散五湖烟。

作者简介：清僧。江南苏州人。俗姓徐，有时托言姓金或龚，字石濂、石莲。康熙初主广州长寿庵，以收租米所得为资本，经营海外贸易。曾赴安南说法。好为惊世动众之事，如求雨、止雨之类。喜与名士往来，与潘耒、屈大均都先有交往，继又交哄。后被地方官驱逐离粤，在赣州居山寺，皈依者甚众。康熙四十三、四年间，被江西巡抚李基和逮捕，押解回籍。至常山病死，年七十余。工诗善画，制器亦精美。有《离云堂集》、《离云堂近稿》、《海外纪事》等。